google/wiki40b huggingface dataset:
Kongsfjordneset

Kongsfjordneset er et nes ved munningen av Kongsfjorden og ligger øst for Kvadehuken, som er det vestligste punktet på Brøggerhalvøya på Spitsbergen, Svalbard.
På Kongsfjordneset er det rødlig sandstein som stammer fra ørkensand. Ørkensanden er fra tiden da Svalbard lå på samme breddegrad som dagens ørkenstrøk i Nord-Afrika.
Salad Fingers

Salad Fingers er en serie surrealistiske flash-tegnefilmer på ti episoder laget av David Firth i perioden 2004 til 2013.

Beskrivelse

Salad Fingers er en grønn, menneskelignende skapning med karakteristiske, lange fingre han bruker til å ta på forskjellige objekter med, for eksempel rustne skjeer. Dette gir ham en tilfredsstillende følelse.
Salad Fingers bor i en postapokalyptisk, nesten ubebodd verden i et lite hus plassert på en øde slette. Serien er preget av at han snakker med seg selv. Alt han sier, dukker opp på skjermen som vibrerende tekst, noe som karakteriserer tegnefilmene.
Tyvbiller

Utseende

Små biller, matte, kroppen mer eller mindre kledt av skjell. Mens andre arter er mer blanke og uten skjell. Fargene er varierer fra gyllen gul til mørkere rødbrun. Den bakre delen av kroppen er ofte rund. 
Ulikt de fleste andre borebiller er antennene lange og perlekjede-formede. Brystskjoldet er mye smalere enn dekkvingene, som har tydelige skuldre. Beina virker ofte litt lange og derfor kan tyvbiller ligne på små edderkopper. 
Det er ofte stor forskjell på kjønnene, hunnene er større og rundere enn hannene, og har kortere antenner.

Levevis

Tyvbillene kan spise mange ulike matvarer, også tekstiler, men blir sjelden så tallrike at de gjør stor skade. Disse billene trives best i et fuktig miljø og treffes derfor oftere i fjøs og lagerbygninger enn i bolighus. 
Australsk tyvbille (Ptinus tectus) kan gjøre skade på insektsamlinger om disse ikke lagres svært tørt. En annen vanlig art i hus er flekket tyvbille (Ptinus fur). Messingtyvbillen (Niptus hololeucus) har både brystet og bakkroppen kuleformede, og ligner en liten edderkopp. På farge er den matt messingfarget. Den kan gjøre skade innendørs men er mindre vanlig enn Ptinus-artene.
Anker Jørgensen

Bakgrunn

Anker Jørgensen ble født i et arbeiderhjem i København som sønn av kusk Johannes Albert Jørgensen og rengjøringsdame Karen Marie Jørgensen. Som femåring ble han foreldreløs og han vokste opp hos tanten Karla Jacobsen på Christianshavn. I 1948 ble han gift med Ingrid Kvist Pedersen (f. 1922 – d. 1997). Sammen fikk de fire barn.

Karriere

Jørgensen begynte sin faglige politiske karriere i 1950, da han ble nestformann i Lager- og Handelsarbejdernes Forbund. I 1956 ble han forbundets formann. I 1962 ble han formann for Transportgruppen og i 1968 formann for Arbejdsmandsforbundet. På 1960-tallet var han aktiv lokalpolitiker i København.
Jørgensen ble valgt til Folketinget i 1964. 
Statsminister: Han etterfulgte Jens Otto Krag som statsminister i 1972 (som trakk seg etter den danske avstemningen om EU). At det var Anker Jørgensen som fikk overta, kom som en overraskelse også innen eget parti. Men han måtte gå av i 1973 etter at den borgerlige siden gjorde et godt valg. Han ble igjen statsminister gjennom fire valgperioder - fra 1975 til 1982 - og han var også utenriksminister en kort periode i 1978. Hans ledelse under sin tid i toppolitikken bedømmes som av blandet karakter: Fra å ha tilhørt Socialdemokraternes venstrefløy ble Anker Jørgensen en pragmatisk, samarbeidsrettet politiker. Politisk bedømmes han fra høyresiden i politikken for å ha mislyktes, ved ikke å ha maktet å håndtere vel den økonomiske krise i 1970- og 1980-årene. Han ble ikke desto mindre høyt respektert, eller elsket, i Danmark for som personlige integritet og jordnære personlighet. Et eksempel som gjerne anføres er at han ikke ville gå med på å flytte til den offisielle statsministerresidens Marienborg, men foretrakk å bo med sin hustru i deres lille leilighet i et arbeiderklassestrøk i København.
Han var formann for Socialdemokraterne fra 1972 til 1987, da han ble avløst av Svend Auken. Jørgensen var president for Nordisk råd i 1986 og 1991.
I 1991, før USAs angrep på Irak, reiste Jørgensen til Bagdad og forhandlet med Saddam Hussein om de danske gisler, som var i alt 38 personer inklusive de danske diplomatene. Han klarte i første omgang å få hjem 16 personer, og de øvrige kom i flere omganger før julehelgen.
Sybroopsis

Utbredelse

Artene er utbredt på Fiji og på New Ireland.
USA-mesterskapet i 15 kilometer kappgang 2017

USA-mesterskapet i 15 kilometer kappgang 2017 (2017 USATF 15 km Race Walk Championships) ble arrangert 21. mai 2017, i Riverside i California i USA.
Fríða Á. Sigurðardóttir

Oversettelser

Hennes bøker er oversatt til norsk, svensk, dansk, tysk, engelsk og tsjekkisk. Selv har hun oversatt litteratur av bl.a. Doris Lessing og Jean M. Auel til islandsk.
Det spökar – det spökar ...

Handlingen

Vikke Vire kjører med trikken og ser en reportasje om et dyrt porselensservise. Hun får lyst til å kjøpe det. Etter atskillige forviklinger lykkes hun å få tak i vekslepenger så hun kan ringa hennes nåde Karin Maar på Möllegården i Mölle. Men hun stiller seg helt avvisende til å selge serviset. Hun reiser til Stockholm for å besøke sin unge slektning Brita. Betjent Andersson blir forlatt alene igjen på gården. Han er overbevist om at det spøker og er nær ved å dø av skrekk. Under tante Karins besøk blir Brita uvenner med sin Stefan, forloveden sin. Hun forlater ham i sinne og reiser med sin tante til Skåne.
Vikke bestemmer seg for å reise til Mölle og forsøker å kjøpe serviset der. Banditten Kalle Browning er også interessert i serviset, og avtaler møte med den for ham ukjente skapsprengeren Klock-Jimmy. Klock-Jimmy arresteres av politiet og Kalle tror at det er Vikke som er Jimmy.
Negeren Onkel Tom sovner på posten sin, når han vokter de ville dyrene på et omreisende sirkus. Dyrene tar seg ut av burene og jages av en ulykkelig Tom.
Tante Karin, Brita og Andersson, som er redd for spøkelser, drikker kveldste på Möllegården. Kalle, Vikke, Onkel Tom, en babian, en løve, en struts, en dromedar og en pytonslange kommer innom gården. Alle blir skremt og skremmer hverandre hulter til bulter mens de ruser vilt rundt i korridorer og kjellere. Tom triller flere ganger gjennom en hemmelig falluke i golvet. Vikke spiller terninger og snakker hjemmelaget afrikansk med Tom. Kalle blir innestengt i en koffert og tar seg ut av den. Tom knuser en vase som Vikke, med hjelp av baklengsfilmning, tryller sammen igjen.
Stefan kommer til gården, kler seg i et gorillakostyme og deltar i det allmenne jaget, som pågår ytterligere en stund. Så samles man i et stort rom. Vikke legger Kalle ned i kofferten for godt og Stefan avslører sin rette identitet. Han og Brita blir forsont. Vikke gjør noen avsluttende akrobatiske øvelser.
Green Carnation

Opprettelsen og begynnelsen (1990–2001)

Green Carnation ble opprettet av tidligere Emperor-bassist Terje Vik Schei som kaller seg «Tchort». Gruppen ble etter hvert oppløst og de gjenværende medlemmene opprettet bandet In The Woods..., et avant-garde/black metal band.
Green Carnations første album, Journey to the End of the Night, et folk-inspirert doom metal-album, ble ikke sluppet før 1999. To år senere slapp gruppen sitt neste album, Light of Day, Day of Darkness. Albumet består av en 60 minutter lang sang med samme navn. Albumet er vel ansett og sangen er en av de lengste innen heavy metal.

Sjangerskifte og en ny identitet (2001–2006)

I 2003 slapp gruppen et nytt album, A Blessing in Disguise. Albumet tok bandet inn i et nytt musikalsk terreng med sin blanding av progressiv metal/rock og anelser av gotisk metal og hard rock.
To år senere fulgte bandet opp med albumet The Quiet Offspring, publisert av The End Records. Dette albumet hadde en enda sterkere hard rock-tone og ble ansett som deres mest kommersielle album. Senere samme år slapp bandet EP-en The Burden is Mine... Alone. Dette var første gang bassisten/gitaristen Stein Roger Sordal hadde rollen som førstevokalist. Sangen som deler navn med EP-en er skrevet og fremført av ham selv. På denne EP-en var også første gang trommeslager Tommy Jacksonville skrev låten og teksten til  Transparent Me. EP-en skulle også bli en indikator på hva bandet skulle foreta seg med det neste albumet deres.
Tidlig i 2006 slapp Green Carnation sitt femte album, The Acoustic Verses. Dette albumet tok bandet i et annerledes musikalsk terreng nok en gang. Hele albumet er fremført med akustiske instrumenter, noe som gir albumet en mykere, varmere stil enn det tyngre, mørkere og mer progressive bandet har laget tidligere. På dette albumet bidro Sordal, Jacksonville og Krumins som låtskrivere og tekstforfattere.

Nåtiden, splittelsen og fremtiden (2007 og fremover)

Ifølge bandets leder Tchort skulle deres neste album til å bli del to av «The Chronicles of Doom»-trilogien som begynte med Light Of Day, Day of Darkness. Albumets planlagte tittel var The Rise and Fall of Mankind.
18. oktober 2007 kunngjorde Terje Vik Schei at de andre medlemmene av Green Carnation hadde fått sparken. I et intervju med avisa Fædrelandsvennen uttalte Tchort om det fremtidige albumet The Rise and Fall of Mankind: «Det [slippes] ikke i år, nei. De prosjektene jeg planlegger er så store at det vil ta litt tid å gjennomføre dem.»
Million

En million er det samme som det naturlige tallet 1 000 000 eller 10⁶ eller tusen ganger tusen.
I SI-systemet blir en million betegnet som M (Mega).
Monodesmus

Utseende

Middelsstore (15-25 millimeter), avlange, brunlige til svarte trebukker. Antennene er nokså kraftige og omtrent så lange som kroppen. Pronotum er rektangulært med en skarp pigg midt på hver sidekant. Dekkvingene er parallellsidige med omtrent rettvinklede "skuldre", grovt og tett punkterte.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er utbredt i Mellom- og Sør-Amerika inkludert Karibia.
Jernbanelokket

Jernbanelokket er navnet på parkeringsanlegget som ble bygget over Byterminalen og Stavanger jernbanestasjon i 1989.
Parkeringsanlegget har 510 parkeringsplasser og er bygget i to plan. Nedre plan dekker hele området. Øvre plan dekker området sør for Bergelandsbrua. 
Nedre plan har inn- og utkjøring i Olav Vs gate og utkjøring i Kongsgata. Øvre plan har inn- og utkjøring i Teaterveien.
Bergelandsbrua er en del av øvre plan.
Liberalistene

Ideologi

Partiet har klassisk liberalisme som ideologisk fundament. Partiet bygger på opplysningstidstradisjonen og den sekulære vestlige kulturarven. Liberalistene arbeider for en minimumsstat («nattvekterstat»)  som begrenser sitt ansvar til de tre områdene politi, forsvar og rettsvesen, ofte kalt minarkisme. Partiet ønsker ikke at staten skal regulere økonomi eller andre samfunnsområder og ønsker ikke statlig eierskap på velferdstjenestene helsevesen, samferdsel, kunnskap og andre velferdstilbud. Frivillige løsninger hvor ikke staten eller andre myndigheter bestemmer hvilke løsninger som skal tilbys via lover og reguleringer er essensen for liberalistene. Konsekvensen av frivillige løsninger mener Liberalistene mener at de vil bli bedre, billigere og mer effektive om tilbyderne må konkurrere om å levere tilbud til befolkningen hvor det kan velges uten tvang.
Liberalistene søker å være konsekvent liberalistiske og fremme politikk i overensstemmelse med prinsippet om laissez-faire-kapitalisme.

Utdannelsespolitikk

Liberalistene mener at det ikke er nødvendig med en obligatorisk enhetsskole for å opparbeide seg kompetanse og bli utdannet og kunnskapsrik. Et liberalistisk samfunn skal ikke fremme en «one size fits all»-modell som verken er bra for evnerike elever og som ikke hjelper de svakere elevene. Under liberalismen skal det eksistere mer tradisjonelle skoler og privatskoler side om side.
Aclopus

Utseende

Middelsstore, litt spinkle, blanke, mørke skarabider. Undersiden er tett kledt med lange hår, oversiden nesten naken. Pronotum har rundede sider. Beina er lange, tynne og piggete.
Antennene er korte og 9-leddete med en tre-leddet klubbe Dekkvingene har ni markerte punktstriper.

Levevis

Larvene og leveviset til disse billene er ukjente. De fleste kjente eksemplarene er hanner, kanskje fordi hunnene ikke kan fly og tilbringer mesteparten av livet under jorden. Hannene kommer av og til til lys om natten.

Utbredelse

Slekten er utbredt i det sørlige Brasil og Argentina.
Paris Berelc

Karriere

Berelc ble kontaktet på kjøpesenteret av Ford Models i en alder av ni. Hun startet sin modellkarrière, og ble med i hundrevis av annonser fra Kohls, Boston Store, svi, K-mart, American Girl, og mer. Hun var på forsiden av American Girl Magazine i november/desember- utgaven i 2009. I 2010 begynte Berelc sin profesjonelle skuespillerkarrière i en alder av 12. Hun tok sitt første skuespillerkurs i Acting Studio Chicago. I november 2012 besluttet foreldrene hennes å ta henne med til Los Angeles for å dra på audition, og hun booket sin første TV-pilot i løpet av noen få måneder.
I 2013, fikk Berelc hovedrollen i Disney XDs actionserie Supersykehuset. Berelc spiller karakteren Skylar Storm, en superheltinne som mistet superkreftene sine i kamp mot «The Annihilator». De andre hovedrollene i serien er (Kaz) Bradley Steven Perry, (Oliver) Jake Short og (Alan) Devan Leos.

Personlig liv

Berelc er født og oppvokst i området Millwaukee, Wisconsin. Hun er blanding av fransk-kanadisk, europeisk og asiatisk (filippinsk). Hun begynte å danse da hun var 4 år. Hun konkurrerte i turn fra hun var 6 til hun ble 14 år, og hun var en turner på nivå 10 (høyeste nivå før elite turn).
Palaephatidae

Utseende

Små, brunlige sommerfugler, ligner overflatisk på viklere (Tortricidae). Hodet er bredt med forholdsvis små fasettøyne. Antennene er middels lange og trådformede. Forvingene er nokså brede, med en krum forkant, ytterkanten litt konkav, bakhjørnene litt tilbaketrukne. Bakvingene er nokså brede med korte hårfrynser, bleke på farge.

Levevis

De artene der biologien er kjent, har larver som lever på plantefamiliene Proteaceae og Verbenaceae. Larvene spinner sammen blader og lever inne i dette spinnet.
Riftdal

Eksempler på riftdaler

Eksempler på riftdaler i ulike stadier er Den midtatlantiske ryggen og Den store riftdalen («Great Rift Valley») som går nord-sør i det østlige Afrika. Lake Superior i Nord-Amerika ligger midt i en riftdal som har sprukket opp på tvers i det nordamerikanske kontinentet. Oslofeltet fra Langesund til Ringsaker har opphav som en riftdal. Rhinens dalføre og Jordanelvens dalføre er riftdaler.
Den store riftdalen har bare delvis blitt fylt med hav (Rødehavet) – den nordlige delen av riftdalen i Israel-Jordan og den sørligste fra Etiopia til Kenya har ennå ikke blitt skilt av hav, men det vil skje over lang tid. Midtdelen er derimot allerede sprukket helt opp og fylt av Rødehavet. Om 50 millioner år vil sannsynligvis den østafrikanske subplaten drive helt bort fra den afrikanste kontinentplaten langs riftdalen, og Rødehavet vil strekke seg ned til Viktoriasjøen og enda lengre sør. 
For 150 millioner år siden begynte superkontinentet Pangaea å sprekke opp, og Afrika og Sør-Amerika drev sakte i hver sin retning. Havet sigde inn i forkastningene og vulkansk aktivitet økte i riftsonen. I dag har kontinentene drevet langt bort fra hverandre, men riftdannelsen avsløres av sammenfallende kystform, felles bergarter, og en lang, parallell vulkansk rygg midt ute i Sør-Atlanteren. Langs begge kontinentenes atlantiske kyster finner vi avsetninger fra kritt og tertiær, og det er likheter mellom dyrearter på kontinentene som gjennom genetikkstudier daterer atskillelsen i tråd med andre indisier.
På samme måte har også det europeiske (Baltika) og nordamerikanske (Laurentia) kontinentet sklidd fra hverandre, etter dannignen av Den kaledonske fjellkjede mellom kontinentene i devon. Disse to kontinentene støtte først sammen, for så å skille lag.
Jakob Ejersbo

Biografi

Jakob Ejersbo var utdannet journalist. Etter han fikk sin eksamen på videregående skole i 1988, bodde han i Aalborg. Han visste siden 10-årsalderen at han ville være forfatter. Hjemme hos ham kjedet man seg aldri, for hvis man ikke hadde noe å gjøre, leste man i en av de mange bøkene fra den store bokhyllen. Han var derfor alltid glad for å fortelle historier på skolen.
Veien til å bli forfatter var ikke alltid like lett. Jakob Ejersbo debuterte sammen med en venn med brevromanen Fuga. Novellesamlingen Superego fikk den unge forfatteren først ikke antatt, da flere forlag avviste ham.
Til slutt fikk han allikevel forlaget danske Gyldendal til å utgi Superego, som fikk gode anmeldelser.
Ejersbo var representant for den nye realismen som tok form på 1990-tallet. Som en annen av denne retningens hovedfigurer, Jan Sonnergaard, fokuserer Ejersbo på rotløse unge, narkomane, arbeidsløse, osv., men helt uten Sonnergaards sarkastiske bitt. I stedet lar han leseren fatte sympati for hovedpersonerne, til tross for deres åpenlyse svakheter. I det henseende er Ejersbos realisme psykologisk orientert. Hvor Sonnergaard både dømmer og fordømmer, lar Ejersbo det være opp til leseren å trekke en lærdom ut av det som blir skildret.
Jakob Ejersbo, døde på Aalborg Sygehus av ondartet kreft i spiserøret etter bare 10 måneders sykdom.

Nordkraft

Etter suksessen med novellesamlingen begynte han å skrive romanen Nordkraft, som handler om kjærlighet.
Denne boken ble en kjempesuksess – både anmeldere og publikum elsket boken. Jakob Ejersbo har et riktig godt innblikk i det miljøet han skriver om i Nordkraft ut fra sin egen tid i Aalborg; han hadde selv vært en del av miljøet som skildres i romanen.
Siden romanen ble en så stor suksess, var det opplagt at den ville bli filmatisert, og det skjedde i 2005, da Ole Christian Madsen spilte inn Nordkraft, stort sett utelukkende med ukjente skuespillere, men med Thure Lindhardt i hovedrollen.

Trilogi om Afrika

Jakob Ejersbo rakk nesten å skrive en trilogi om Afrika, men tilføyde tilstrekkelig med notater til utgiveren, slik at den  kunne fullføres.  Det er en ungdomsroman i tre bind som er utkommet: en selvstendig roman med tittelen Eksil, og Revolution, som utkom i august 2009 . Den tredje romanen, Liberty, utkom i 2009.
Trichoncus vasconicus

Utseende

Trichoncus vasconicus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Frihandel

Frihandel er et økonomisk system hvor handelen mellom borgere fra ulike stater foregår uten noen form for tollrestriksjoner eller andre hindringer. Frihandel som økonomisk system slo igjennom på 1800-tallet og avløste Merkantilismen, hvor handel ble sett som et «nullsumspill».
Begrepet frihandel kan også brukes som motsetning til økonomiske system med kjøpstadsrettigheter eller handelsprivilegier. I motsetning til frihandel regnes ofte proteksjonisme, et system hvor man begrenser import og beskytter innenlandsk produksjon.
21. oktober

Navnedag

Birger, Bergljot
Tremblay-en-France

Geografi

Mer enn en fjerdedel av Charles de Gaulle internasjonale lufthavn ligger i Tremblay-en-France, mer spesifikt terminalene 2A, 2B, 2C, og 2D (de andre terminalene ligger i andre kommuner). Kommunen er den største i areal av kommunene i den såkalte indre ring av forsteder til Paris.

Historie

Det latiniske navnet var Tremuletum.
Under den franske revolusjon ble i 1793 området under navnet Le Tremblay gitt status skommune, og i 1801 fikk det under navnet Tremblay rett til kommunalt selvstyre]. I 1887 ble navnet endre til Tremblay-lès-Gonesse. Det skiftet offisielt navn igjen, til Tremblay-en-France, 20. august 1989. Tillegget en-France betyr her slett ikke i Frankrike, men er knyttet til området. Dette området nord for Île-de-France kalles Pays de France eller Plaine de France.
Kolva (Perm kraj)

Kolva (russisk: Колва) er ei elv i Perm kraj i Russland. Den er ei høyre sideelv til Visjera (i Kamas nedbørfelt. Elva er 460 kilometer lang og har et nedbørfelt på 13 500 km².
Kolva fryser over først i november og er islagt til månedsskiftet april/mai. Elva er seilbar på de nederste 200-250 kilometrene under høyvannsesongen.
De største sideelvene er Berjozovaja og Visjerka. Byen Tsjerdyn ligger ved Kolva.
Sugefisker

Utseende og levevis

De har en torpedoformet kropp som er rund i tverrsnitt. Andre ryggfinne og gattfinnen er like og har 18–40 bløtstråler. Sugefisker har ikke svømmeblære.
Sugeskiva går fra snutespissen og et stykke ned på ryggen og gjør at de ikke kan forveksles med andre fisker. Skiva har en midtribbe og 10–28 folder. Fisken bruker sugeskiven til å feste seg på havskilpadder, hvaler, haier, skater og større beinfisker. Skiva festes ved at foldene først stilles vertikalt, før de legges ned og skaper et undertrykk som fester sugefisken godt til verten.
Sugefiskene fjerner parasitter fra huden hos verten, og har nytte av verten for transport og beskyttelse. De eter også avføring og rester fra vertens måltider. Av og til forlater de verten og tar plankton og småfisk.
De har en kosmopolitisk utbredelse i varme havområder. I Norge og Nord-Europa er det bare arten Remora remora som er funnet. Den følger med blåhai eller andre tropiske haier når de vandrer nordover.

Sugefisker og mennesker

Noen steder brukes sugefisker til å fange havskilpadder. En fester et tau rundt halen på sugefisken, slipper den i vannet og venter til den har festet seg på en skilpadde. Deretter kan en dra inn både fisken og skilpadden. Den første skriftlige beretningen om dette stammer fra Columbus' annen reise til Amerika i 1494. Da ble teknikken observert hos befolkningen på Cuba. Men samme teknikk er kjent fra Singapore, Zanzibar, Sentral-Amerika og Australia.
Sugefisk var likevel kjent lenge før Columbus, men da av helt andre grunner. Aristoteles omtaler den som et middel til konspirasjon i juridiske saker. Plinius den eldre forteller at den fester seg til bunnen av skip og hindrer deres fart. Følgelig lages en mikstur av sugefisk til å dempe altfor heftig forelskelse, til å trekke juridiske forhandlinger i langdrag, og til å stanse alderdomsprosessen hos kvinner. I slaget ved Actium stanset Marcus Antonius' flaggskip plutselig, og en sugefisk ble funnet festet til skroget. Det samme skjedde for Caligula da han seilte fra Antium til Astura. Senere omtaler Rabelais og Edmund Spenser fenomenet, som vi i dag vet skyldtes at skipet var kommet inn i dødvann.
EM i svømmesport 1934

Europamesterskapet i svømmesport 1934 fant sted fra 12. til 19. august 1934 i Magdeburg, Tyskland.
Heia Tufte!

Finalekampene

I første sesong spilte Tufte mot Vålerenga, som var under Kjetil Rekdals ledelse. Kampen endte 15-1 i Vålerengas favør. Tuftes eneste mål ble skåret av Sjur Marius Tomter.
I andre sesong møtte de Rosenborg på Lerkendal stadion med over 12 500 tilskuere. Kampen endte 8-4 for Rosenborg. Det siste målet ble skåret av Tufte og kom i forbindelse med en corner. Udi sørget for den skoringen. Han startet som lagets keeper, men ble sendt ut på banen midtveis i andre omgang og satte ballen i mål på overtid. Udi ble forøvrig kåret til Tuftes beste spiller.

Seertall og omtale

Første sesong hadde et seersnitt på 676 000. Noe som var svært høyt for TVNorge. Premieren ble sett av 452 000, noe som var blant de høyeste tallene som kanalen hadde hatt opp gjennom historien for en egenproduksjon. En av episodene ble sett av 810 000.
I andre sesong falt seertallene kraftig og ble i snitt liggende på 280 000. Finalen ble sett av 302 000. Sesongen ble av enkelte beskrevet som en flopp.
Dagbladets TV-anmelder gav den terningkast fem.

DVD og CD

Sesong 1 av Tufte ble lansert på DVD og solgte 100 000 eksemplarer på et par måneder. Det ble også gitt ut en CD, som blant annet inneholder fotballagets egen kampsang "Heia Tufte", samt 13 andre fotballsanger (både norske og utenlandske). CD solgte i 30 000 eksemplarer.